《秣陵怀古（三首）》
明代·刘秩

酣酒狂歌思欲飘，久从江国驻兰桡。
芙蓉隔浦听秋雨，杨柳长兰看晚潮。
过客有时来问字，美人何处觅吹箫。
题诗欲写殷勤意，搔首西风雁影遥。

作者简介：元明间江西丰城人，字伯序。朱元璋吴元年，授典签，出为武安州同知。未行，改知崇明州。奏免租课酒税，大得民心。寻以提点盐法被诬下狱。事白，弃官归。工诗，有《听雪篷诗集》。